CELEX: 62018CN0655
Language: el
Date: 2018-10-19 00:00:00
Title: Υπόθεση C-655/18: Αίτηση προδικαστικής αποφάσεως την οποία υπέβαλε το Administrativen sad Varna (Βουλγαρία) στις 19 Οκτωβρίου 2018 — Mitnitsa Varna κατά «Schenker» EOOD

7.1.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 4/17
            
         
      Αίτηση προδικαστικής αποφάσεως την οποία υπέβαλε το Administrativen sad Varna (Βουλγαρία) στις 19 Οκτωβρίου 2018 — Mitnitsa Varna κατά «Schenker» EOOD
      (Υπόθεση C-655/18)
      (2019/C 4/22)
      Γλώσσα διαδικασίας: η βουλγαρική
      
         Αιτούν δικαστήριο
      
      Administrativen sad Varna
      
         Διάδικοι στην υπόθεση της κύριας δίκης
      
      
         Αναιρεσείουσα: Mitnitsa Varna
      
         Αναιρεσίβλητη:«Schenker» EOOD
      
         Προδικαστικά ερωτήματα
      
      
                  1)
               
               
                  Πρέπει το άρθρο 242, παράγραφος 1, στοιχεία α' και β', του κανονισμού (ΕΕ) 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), να ερμηνευθεί υπό την έννοια ότι η κλοπή των εμπορευμάτων που υπήχθησαν σε καθεστώς τελωνειακής αποταμιεύσεως, υπό τις συγκεκριμένες περιστάσεις της κύριας δίκης, συνιστά απομάκρυνση από το καθεστώς τελωνειακής αποταμιεύσεως η οποία συνεπάγεται την επιβολή χρηματικής κυρώσεως, σε βάρος του δικαιούχου άδειας, λόγω τελωνειακής παραβάσεως;
               
            
                  2)
               
               
                  Συνιστά η επιβολή της υποχρεώσεως καταβολής του ισόποσου της αξίας των εμπορευμάτων που αποτελούν αντικείμενο της τελωνειακής παραβάσεως (εν προκειμένω της απομακρύνσεως από το καθεστώς τελωνειακής αποταμιεύσεως) διοικητική κύρωση κατά την έννοια του άρθρου 42, παράγραφοι 1 και 2, του κανονισμού (ΕΕ) 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα, και είναι επιτρεπτή εθνική ρύθμιση η οποία επιβάλλει μια τέτοια υποχρέωση παράλληλα με την επιβολή χρηματικής κυρώσεως; Πληροί η ρύθμιση αυτή τα προβλεπόμενα στο άρθρο 42, παράγραφοι 1 και 2, του κανονισμού κριτήρια της αποτελεσματικότητας, αναλογικότητας και αποτρεπτικότητας των κυρώσεων για παραβάσεις της ενωσιακής τελωνειακής νομοθεσίας;
               
            
         (1)  ΕΕ 2013, L 269, σ. 1.